ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി , ജൂലൈ 27, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 44.19 കോടി ഡോസ് വാക്സിൻ
രാജ്യത്താകമാനം ഇതുവരെ 3,06,21,469 പേർ രോഗമുക്തരായി; രോഗമുക്തി നിരക്ക് 97.39%
കഴിഞ്ഞ 24 മണിക്കൂറിനിടെ 42,363 പേർ സുഖം പ്രാപിച്ചു
132 ദിവസങ്ങൾക്ക് ശേഷം രാജ്യത്ത് 30,000-ത്തിൽ താഴെ പ്രതിദിന കേസുകൾ; കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 29,689 പേർക്ക്
124 ദിവസങ്ങൾക്ക് ശേഷം രാജ്യത്ത് ചികിത്സയിലുള്ളത് 4,00,000-ത്തിൽ താഴെ പേർ; രാജ്യത്ത് നിലവിൽ ചികിത്സയിലുള്ളവർ - 3,98,100
ചികിത്സയിലുള്ളത് ആകെ രോഗബാധിതരുടെ 1.27 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.33 ശതമാനമാണ്
പ്രതിദിന രോഗസ്ഥിരീകരണ നിരക്ക് 1.73%
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 45.91 കോടി പരിശോധനകൾ.
RRTN
(
കല്ക്കരി മന്ത്രാലയം
കൽക്കരി ഖനികളുടെ ലേല സമയം, കേന്ദ്ര കൽക്കരി മന്ത്രാലയം പുനഃക്രമീകരിച്ചു
ന്യൂഡൽഹി, ജൂൺ 22, 2021
കൽക്കരി ഖനികളുടെ ലേല സമയം, കേന്ദ്ര കൽക്കരി മന്ത്രാലയം പുനഃക്രമീകരിച്ചു. 2015 കൽക്കരി ഖനികളുടെ  നിയമ പ്രകാരം, 12-ാമത്തെ ലേലം, 1957 ഖനി-ധാതു  നിയമ പ്രകാരം രണ്ടാം ലേലം എന്നിവയുടെ സമയം ആണ് പുനക്രമീകരിച്ചത്.
2021 മാർച്ച് 25ന് പ്രസിദ്ധീകരിച്ച ടെൻഡർ ക്ഷണിച്ചു കൊണ്ടുള്ള നോട്ടീസിന് തുടർച്ചയായി, ലേലത്തിനുള്ള രജിസ്ട്രേഷൻ, എം എസ് ടി സി വെബ്സൈറ്റിൽ ടെൻഡർ രേഖകൾ സമർപ്പിക്കൽ, ലേലത്തിനുള്ള തീയതി എന്നിവ പുനക്രമീകരിച്ചു. ലേലത്തിനുള്ള അവസാന തീയതി 2021 ജൂലൈ 08 വ്യാഴാഴ്ച വരെ നീട്ടി. പുതുക്കിയ സമയക്രമം എം എസ് ടി സി വെബ്സൈറ്റിൽ അപ്ലോഡ് ചെയ്യും.
(Visitor Counter : 127
ആരോഗ്യ, കുടുംബക്ഷേമ മന്ത്രാലയം
82 .57 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂഡൽഹി, സെപ്റ്റംബർ 25 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 82 .57 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. കൂടാതെ, 94 ലക്ഷം  വാക്സിൻ ഡോസുകൾ ഉടൻ കൈമാറും.
4 .15 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
IE
ആരോഗ്യ, കുടുംബക്ഷേമ മന്ത്രാലയം
കോവിഡ് മുക്തിനിരക്ക് വര്ധിച്ച് 59.43 ശതമാനമായി
സംസ്ഥാനങ്ങള്, കേന്ദ്ര ഭരണപ്രദേശങ്ങള് എന്നിവയ്ക്കൊപ്പം കേന്ദ്ര ഗവണ്മെന്റ് നടത്തിയ സമയബന്ധിതപ്രവര്ത്തനങ്ങളുടെ ഫലമായി രാജ്യത്തെ കോവിഡ് മുക്തരുടെ എണ്ണം ചികിത്സയിലുള്ളവരേക്കാള് 1,27,864 എണ്ണം അധികമായി. രോഗമുക്തി നിരക്ക് 59.43 ശതമാനമാണ്. കഴിഞ്ഞ 24 മണിക്കൂറിനിടെ 13,157 പേര് രാജ്യത്ത് കോവിഡ്-19 രോഗമുക്തരായി. രാജ്യത്ത് രോഗം ഭേദമായവരുടെ ആകെ എണ്ണം 3,47,978 ആണ്.
നിലവില് രാജ്യത്ത് 2,20,114 പേരാണ് ചികിത്സയിലുള്ളത്.
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ലാബുകളുടെ എണ്ണം 1056 ആയി വര്ധിപ്പിച്ചു. ഗവണ്മെന്റ് ലാബുകളുടെ എണ്ണം 764 ഉം സ്വകാര്യ ലാബുകളുടെ എണ്ണം 292 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 576 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 394 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 86 
സാമ്പിള് പരിശോധനയുടെ എണ്ണവും ദിനംപ്രതി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് രാജ്യത്ത് 2,17,931 സാമ്പിളുകളാണ് പരിശോധിച്ചത്. രാജ്യത്ത് ഇതുവരെ പരിശോധിച്ചത് 88,26,585 സാമ്പിളുകളാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ക്യാപ്റ്റീവ് നോൺ-പബ്ലിക് നെറ്റ്വർക്കുകൾ സ്ഥാപിക്കുന്ന സംരംഭങ്ങൾക്ക് നേരിട്ട് സ്പെക്ട്രം അനുവദിക്കുന്നതിനുള്ള ആവശ്യകതാ പഠനം നടത്താൻ ടെലികോം വകുപ്പ്
നൂതന സാങ്കേതികവിദ്യകൾ ഉപയോഗിച്ച് സുരക്ഷിതവും, വിശ്വസനീയവും, കുറഞ്ഞ സമയത്തിൽ ഡാറ്റ കൈമാറ്റം സാധ്യമായതും, ഉയർന്ന ത്രൂപുട്ട് ആശയവിനിമയ സാധ്യതയുള്ളതുമായ വ്യവസായങ്ങൾ വികസിപ്പിക്കുന്നതിൽ ക്യാപ്റ്റീവ് നോൺ-പബ്ലിക് നെറ്റ്വർക്കിന്  ഒരു പ്രധാന പങ്ക് വഹിക്കാനാകും. CNPN-കൾക്കായി നിയമപരമായ ചട്ടക്കൂട് സ്ഥാപിക്കാൻ ലക്ഷ്യമിട്ട് 2022 ജൂൺ 27-ന് ഗവണ്മെന്റ് ‘ക്യാപ്റ്റീവ് നോൺ-പബ്ലിക് നെറ്റ്വർക്ക് ലൈസൻസിനായുള്ള മാർഗ്ഗനിർദ്ദേശങ്ങൾ’ പുറപ്പെടുവിച്ചിരുന്നു.
CNPN സ്ഥാപിക്കാൻ ആഗ്രഹിക്കുന്ന സംരംഭങ്ങൾക്ക് ടെലികോം സേവന ദാതാക്കളിൽ നിന്നോ ടെലികോം വകുപ്പിൽ നിന്ന് നേരിട്ടോ സ്പെക്ട്രം പാട്ടത്തിനെടുക്കാമെന്ന് മാർഗ്ഗനിർദ്ദേശത്തിൽ പറയുന്നു. CNPN-കൾ സജ്ജീകരിക്കുന്ന സംരംഭങ്ങൾക്ക് നേരിട്ട് സ്പെക്ട്രം അനുവദിക്കുന്നതിനായി ടെലികോം വകുപ്പ്  ആവശ്യകതാ പഠനങ്ങൾ  നടത്തുമെന്നും ഈ മാർഗ്ഗനിർദ്ദേശം വ്യക്തമാക്കുന്നു.
ആവശ്യകതാ പഠനങ്ങൾ നടത്തുന്നതിനായി ടെലികോം വകുപ്പ് ഇപ്പോൾ സരൾസഞ്ചാർ പോർട്ടലിൽ ഒരു മൊഡ്യൂൾ പ്രസിദ്ധീകരിച്ചിട്ടുണ്ട്. https://saralsanchar.gov.in എന്ന വിലാസത്തിൽ പോർട്ടൽ ലഭ്യമാണ്. ഇതുമായി ബന്ധപ്പെട്ട് ഒരു ഓഫീസ് കുറിപ്പ്  09-08-2022 ന് പ്രസിദ്ധീകരിച്ചിട്ടുണ്ട്
100 കോടി രൂപയിലധികം അറ്റ മൂല്യമുള്ളതും, ടെലികോം വകുപ്പിൽ നിന്ന് നേരിട്ട് സ്പെക്ട്രം ലഭ്യമാക്കി CNPN-കൾ സജ്ജീകരിക്കാൻ തയ്യാറുള്ളതുമായ സംരംഭങ്ങളെ ഇതിൽ പങ്കെടുക്കാൻ ക്ഷണിക്കുന്നു. വിശദാംശങ്ങൾ 10-08-2022 മുതൽ 09-09-2022 വരെ പോർട്ടലിൽ സമർപ്പിക്കാം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 സംബന്ധിച്ച ഏറ്റവും പുതിയ വിവരങ്ങൾ
കോവിഡ്-19 രോഗമുക്തിനിരക്ക് ക്രമാനുഗതമായി വർദ്ധിച്ചുകൊണ്ടിരിക്കുന്നു. നിലവിൽ 49.47% ആണ് രോഗമുക്തിനിരക്ക്. 1,47,194 പേർ രോഗമുക്തി നേടി. ഇനി ചികിത്സയിലുള്ളത് 1,41,842 പേർ ആണ്. കഴിഞ്ഞ 24 മണിക്കൂറിനുള്ളിൽ 6,166 പേർ രോഗമുക്തരായി.
രോഗബാധിതരുടെ എണ്ണം ഇരട്ടിക്കുന്നതിനെടുക്കുന്ന സമയം മെച്ചപ്പെടുന്നത് തുടരുകയാണ്. ലോക്ക് ഡൗണിന്റെ തുടക്കത്തിൽ രോഗബാധിതരുടെ എണ്ണം ഇരട്ടിക്കുന്നതിനെടുക്കുന്ന സമയം 3.4 ദിവസമായിരുന്നത് ഇപ്പോൾ 17.4 ദിവസമായാണ് വർദ്ധിച്ചിരിക്കുന്നത്.
എല്ലാ സംസ്ഥാനങ്ങളിലെയും ചീഫ് സെക്രട്ടറിമാർ, ആരോഗ്യ സെക്രട്ടറിമാർ, നഗരവികസന സെക്രട്ടറിമാർ എന്നിവരുമായി കേന്ദ്രകാബിനറ്റ് സെക്രട്ടറി വീഡിയോ കോൺഫറൻസ് നടത്തി. കോവിഡ് -19 നെ ഫലപ്രദമായി പ്രതിരോധിക്കുന്നതിനായി അടച്ചിടൽ, പരിശോധനകൾ, രോഗബാധിതരെ കണ്ടെത്തൽ, ആരോഗ്യമേഖലയിലെ അടിസ്ഥാന സൗകര്യ വികസനം, രോഗീപരിചരണം, ജനങ്ങളുടെ സഹകരണം എന്നിവയിൽ ശ്രദ്ധ കേന്ദ്രീകരിക്കാൻ സംസ്ഥാനങ്ങൾക്ക് നിർദ്ദേശം നൽകിയിട്ടുണ്ട്.
വൈറസ് പടരുന്നത് പരിശോധിക്കുന്നതിനായി പ്രഭവകേന്ദ്രങ്ങളിൽ പ്രത്യേക ശ്രദ്ധ ചെലുത്താനും കർശനമായ നിയന്ത്രണ നടപടികൾ സ്വീകരിക്കാനും സംസ്ഥാനങ്ങളോട് ആവശ്യപ്പെട്ടു. കേസുകൾ നേരത്തേ തിരിച്ചറിയുന്നതിന് കണ്ടെയ്ൻമെൻറ് സോണുകളിൽ പ്രത്യേക സംഘങ്ങളെ നിയോഗിച്ച് വീടുകൾ തോറും സജീവ നിരീക്ഷണം നടത്താനും സംസ്ഥാനങ്ങൾക്ക് നിർദ്ദേശം നൽകി. മതിയായ അടിസ്ഥാന സൗകര്യങ്ങളും പരിശീലനം ലഭിച്ച ആരോഗ്യപ്രവർത്തകരെയും ഒരുക്കുന്നതിനോടൊപ്പം ഭാവിയിലെ രോഗബാധിതരുടെ എണ്ണം മുൻകൂട്ടിക്കണ്ട് അത് കൈകാര്യം ചെയ്യുന്നതിനായി ആശുപത്രികളിലെ അടിസ്ഥാന സൗകര്യങ്ങളുടെ നവീകരണം വേഗത്തിലാക്കാനും നിർദ്ദേശിച്ചിട്ടുണ്ട്.
നോവൽ കൊറോണ വൈറസ് കണ്ടെത്തുന്നതിനുള്ള പരിശോധനാ ശേഷി ഐ.സി.എം.ആർ. വർദ്ധിപ്പിച്ചു. സർക്കാർ മേഖലയിൽ 637 ഉം, സ്വകാര്യമേഖലയിൽ 240 ഉം ഉൾപ്പടെ മൊത്തം 877 ലാബുകൾ രാജ്യത്ത് ഇപ്പോൾ പ്രവർത്തിക്കുന്നുണ്ട്. കഴിഞ്ഞ 24 മണിക്കൂറിനുള്ളിൽ 1,50,305 സാമ്പിളുകൾ പരിശോധിച്ചു. ഇതുവരെ പരിശോധിച്ച ആകെ സാമ്പിളുകൾ 53,63,445 ആണ്.
കോവിഡ് -19 സംബന്ധിച്ച ഏറ്റവും പുതിയതും ആധികാരികവുമായ സാങ്കേതിക വിവരങ്ങൾ, മാർഗ്ഗനിർദ്ദേശങ്ങൾ, ഉപദേശങ്ങൾ എന്നിവയ്ക്ക് https://www.mohfw.gov.in/, @MoHFW_INDIA എന്നിവ സന്ദര്ശിക്കാവുന്നതാണ്.
കോവിഡ് -19 മായി ബന്ധപ്പെട്ട സാങ്കേതിക സംശയങ്ങൾക്ക് technquery.covid19[at]gov[dot]inലും, മറ്റ് സംശയങ്ങൾക്ക് ncov2019[at]gov[dot]in, @CovidIndiaSevaഎന്നിവയിലും ബന്ധപ്പെടാം.
കോവിഡ് -19 സംബന്ധിച്ച സംശയങ്ങൾക്ക്, ദയവായി ആരോഗ്യ മന്ത്രാലയത്തിന്റെ ടോൾ ഫ്രീ നമ്പർ ആയ +91-11-23978046 അല്ലെങ്കിൽ 1075 ൽ വിളിക്കുക. സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കോവിഡ് -19 സംബന്ധിച്ച ഹെൽപ്പ്ലൈൻ നമ്പറുകളുടെ പട്ടിക https://www.mohfw.gov.in/pdf/coronvavirushelplinenumber.pdfൽ ലഭ്യമാണ്.
പ്രധാനമന്ത്രിയുടെ ഓഫീസ്
ലോകാരോഗ്യ ദിനത്തിൽ പ്രധാനമന്ത്രിയുടെ ആശംസ; എല്ലാവരുടെയും നല്ല ആരോഗ്യത്തിനും ക്ഷേമത്തിനും വേണ്ടി പ്രാർത്ഥിക്കുന്നതായും പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി ലോകാരോഗ്യ ദിനത്തിൽ തന്റെ ആശംസകൾ അറിയിക്കുകയും എല്ലാവരുടെയും നല്ല ആരോഗ്യത്തിനും ക്ഷേമത്തിനും വേണ്ടി പ്രാർത്ഥിക്കുകയും ചെയ്തു. ആരോഗ്യമേഖലയുമായി ബന്ധപ്പെട്ട എല്ലാവരോടും അദ്ദേഹം നന്ദി അറിയിച്ചു. ആയുഷ്മാൻ ഭാരത്, പ്രധാനമന്ത്രി ജൻ ഔഷധി പദ്ധതികൾ നമ്മുടെ പൗരന്മാർക്ക് നല്ല നിലവാരമുള്ളതും താങ്ങാനാവുന്നതുമായ ആരോഗ്യ സംരക്ഷണം ഉറപ്പാക്കുന്നതിൽ നിർണായക പങ്ക് വഹിക്കുന്നുണ്ടെന്ന് പ്രധാനമന്ത്രി പറഞ്ഞു. കഴിഞ്ഞ 8 വർഷത്തിനുള്ളിൽ മെഡിക്കൽ വിദ്യാഭ്യാസ മേഖല അതിവേഗം പരിവർത്തനം ചെയ്തിട്ടുണ്ടെന്നും അദ്ദേഹം പറഞ്ഞു. നിരവധി പുതിയ മെഡിക്കൽ കോളേജുകൾ വന്നിട്ടുണ്ട്. എണ്ണമറ്റ യുവാക്കളുടെ അഭിലാഷങ്ങൾക്ക് ചിറകുനൽകുന്ന പ്രാദേശിക ഭാഷകളിൽ മെഡിസിൻ പഠനം സാധ്യമാക്കാനുള്ള ശ്രമങ്ങൾ കേന്ദ്ര ഗവൺമെന്റ് നടത്തുന്നുണ്ടെന്ന് അദ്ദേഹം അറിയിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു :
"ആരോഗ്യം പരമം ഭാഗ്യം സ്വാസ്ഥ്യം സർവ്വാർത്ഥസാധനം॥
ലോകാരോഗ്യ ദിനത്തിൽ ആശംസകൾ. എല്ലാവർക്കും നല്ല ആരോഗ്യവും ക്ഷേമവും നൽകി അനുഗ്രഹിക്കട്ടെ. ആരോഗ്യ മേഖലയുമായി ബന്ധപ്പെട്ട എല്ലാവരോടും നന്ദി പ്രകടിപ്പിക്കുന്ന ദിനം കൂടിയാണ് ഇന്ന്. അവരുടെ കഠിനാധ്വാനമാണ് നമ്മുടെ ഭൂമിയെ സംരക്ഷിക്കുന്നത്."
"ഇന്ത്യയുടെ ആരോഗ്യ അടിസ്ഥാനസൗകര്യങ്ങൾ വർധിപ്പിക്കാൻ കേന്ദ്ര ഗവൺമെന്റ് അക്ഷീണം പ്രയത്നിക്കുകയാണ്. നമ്മുടെ പൗരന്മാർക്ക് നല്ല നിലവാരമുള്ളതും താങ്ങാനാവുന്നതുമായ ആരോഗ്യ സംരക്ഷണം ഉറപ്പാക്കുന്നതിലാണ് ശ്രദ്ധ കേന്ദ്രീകരിക്കുന്നത്. ലോകത്തിലെ ഏറ്റവും വലിയ ആരോഗ്യ പരിരക്ഷാ പദ്ധതിയായ ആയുഷ്മാൻ ഭാരതിന് രൂപം നൽകിയത് നമ്മുടെ രാഷ്ട്രമാണ് എന്നതിൽ ഇത് ഓരോ ഇന്ത്യക്കാരനും അഭിമാനിക്കുന്നു."
"പിഎം ജൻ ഔഷധി പോലുള്ള പദ്ധതികളുടെ ഗുണഭോക്താക്കളുമായി സംവദിക്കുമ്പോൾ എനിക്ക് വളരെ സന്തോഷം തോന്നുന്നു. താങ്ങാനാവുന്ന ആരോഗ്യപരിരക്ഷയിലുള്ള നമ്മുടെ ശ്രദ്ധ ദരിദ്രർക്കും ഇടത്തരക്കാർക്കും ഗണ്യമായ നേട്ടം ഉറപ്പാക്കിയിട്ടുണ്ട്. അതേ സമയം മൊത്തത്തിലുള്ള ആരോഗ്യം വർദ്ധിപ്പിക്കുന്നതിനായി ആയുഷ് ശൃംഖലയെ ശക്തിപ്പെടുത്തുകയാണ്. "
"കഴിഞ്ഞ 8 വർഷത്തിനിടയിൽ, മെഡിക്കൽ വിദ്യാഭ്യാസ മേഖല ദ്രുതഗതിയിലുള്ള പരിവർത്തനങ്ങൾക്ക് വിധേയമായി. നിരവധി പുതിയ മെഡിക്കൽ കോളേജുകൾ ഉയർന്നുവന്നിട്ടുണ്ട്. പ്രാദേശിക ഭാഷകളിൽ വൈദ്യപഠനം സാധ്യമാക്കാനുള്ള ഗവൺമെന്റിന്റെ ശ്രമങ്ങൾ എണ്ണമറ്റ യുവാക്കളുടെ അഭിലാഷങ്ങൾക്ക് ചിറകുനൽകും."
--ND--
(
വാണിജ്യ വ്യവസായ മന്ത്രാലയം
ഫാർമസ്യൂട്ടിക്കൽ-മെഡിക്കൽ ഉപകരണ മേഖലയിലെ ആറാമത് അന്താരാഷ്ട്ര കോൺഫറൻസിനെ മന്ത്രി ശ്രീ പിയുഷ് ഗോയൽ അഭിസംബോധന ചെയ്തു
ഗുണമേന്മ, സൗകര്യങ്ങൾ, ഉയർന്ന ഗുണനിലവാരം ഉറപ്പാക്കൽ എന്നിവയിൽ ഏറ്റവും മികച്ച മാതൃകകൾ സ്വീകരിക്കാൻ ഇന്ത്യയിലെ ഫാർമസ്യൂട്ടിക്കൽ, ആരോഗ്യരക്ഷാ മേഖലയോട് കേന്ദ്ര വാണിജ്യ വ്യവസായ മന്ത്രി ശ്രീ പിയൂഷ് ഗോയൽ ആഹ്വാനം ചെയ്തു.
രാജ്യത്തിന് മികച്ച ഉത്പാദന പ്രവർത്തന രീതികൾ ഉണ്ടെന്ന് നമുക്ക് എല്ലാവർക്കും ഒരുമിച്ച് ഉറപ്പുവരുത്തേണ്ടതുണ്ട് എന്ന് അദ്ദേഹം പറഞ്ഞു. ഫാർമസ്യൂട്ടിക്കൽ, മെഡിക്കൽ ഉപകരണ മേഖലയുമായി ബന്ധപ്പെട്ട ആറാമത് അന്താരാഷ്ട്ര കോൺഫറൻസിനെ മന്ത്രി അഭിസംബോധന ചെയ്തു. മികച്ച ഉൽപാദന പ്രവർത്തന-നിയന്ത്രണ രീതികൾ, സംവിധാനങ്ങൾ, സർട്ടിഫിക്കേഷൻ, അംഗീകാരം എന്നിവ പുരോഗതിക്ക് സഹായിക്കുമെന്നും വില കുറയ്ക്കുമെന്നും അദ്ദേഹം പറഞ്ഞു.
ഗവേഷണ സംരംഭത്തിലൂടെ ലോകത്തിന് ഇന്ന് ചെലവ് കുറഞ്ഞ സാർവത്രിക പരിഹാരമാണ്  ആവശ്യം. കോവിഡ്-19 കാലയളവിൽ കൂടുതൽ രാജ്യങ്ങൾക്ക് തുല്ല്യമായി ഔഷധങ്ങൾ ലഭ്യമാക്കുന്നതിന് വേണ്ടിയുള്ള ഒരു നിർദ്ദേശം, TRIPS കൗൺസിൽ വഴി ലോക വ്യാപാര സംഘടനയുടെ മുന്നിൽ 2020 ഒക്ടോബറിൽ അവതരിപ്പിച്ചപ്പോൾ ദക്ഷിണാഫ്രിക്കയ്ക്കൊപ്പം ഇന്ത്യയും മുൻനിരയിലുണ്ടായിരുന്നു. ഇപ്പോൾ 57 ലോക വ്യാപാര സംഘടന അംഗങ്ങൾ നമ്മെ ഇതിൽ പിന്തുണക്കുന്നതായി മന്ത്രി പറഞ്ഞു. TRIPS കൗൺസിലിലെ ഇന്ത്യയുടെ നിർദേശത്തിന് ഔഷധ മേഖലയുടെ പിന്തുണ ആവശ്യപ്പെട്ട അദ്ദേഹം, ഇത് മഹാമാരി പ്രതിസന്ധിയിൽ നിന്നും ലോകത്തിന് വളരെ വേഗം പുറത്ത് കടക്കാൻ സഹായിക്കുമെന്നും അഭിപ്രായപ്പെട്ടു.
പ്രധാനമന്ത്രിയുടെ ഓഫീസ്
അന്താരാഷ്ട്ര കടുവ ദിനത്തിൽ വന്യജീവി പ്രേമികളെ പ്രധാനമന്ത്രി അഭിവാദ്യം ചെയ്തു
അന്താരാഷ്ട്ര കടുവ ദിനത്തിൽ കടുവ സംരക്ഷണത്തിൽ താൽപ്പര്യമുള്ള വന്യജീവി പ്രേമികളെ പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു :
അന്താരാഷ്ട്ര കടുവ ദിനത്തിൽ , വന്യജീവി പ്രേമികൾക്ക്, പ്രത്യേകിച്ച് കടുവ സംരക്ഷണത്തോട് താൽപ്പര്യമുള്ളവർക്ക് ആശംസകൾ. ആഗോളതലത്തിൽ 70% ത്തിലധികം കടുവകളുടെ വാസസ്ഥലമെന്ന നിലയ്ക്ക് , കടുവകൾക്ക് സുരക്ഷിതമായ ആവാസ വ്യവസ്ഥകൾ ഉറപ്പുവരുത്തുന്നതിനും കടുവ സൗഹാർദ്ദ പരിസ്ഥിതി വ്യവസ്ഥകളെ പരിപോഷിപ്പിക്കുന്നതിനുമുള്ള നമ്മുടെ പ്രതിബദ്ധത നാം ആവർത്തിക്കുന്നു.
18 സംസ്ഥാനങ്ങളിലായി 51 കടുവ സംരക്ഷണ കേന്ദ്രങ്ങൾ ഇന്ത്യയിലുണ്ട്. 2018 ലെ അവസാന കടുവ സെൻസസ് കടുവകളുടെ എണ്ണത്തിൽ വർധന കാണിച്ചു. കടുവ സംരക്ഷണം സംബന്ധിച്ച സെന്റ് പീറ്റേഴ്സ്ബർഗ് പ്രഖ്യാപന ലക്ഷ്യത്തിന് 4 വർഷം മുൻപ് തന്നെ കടുവകളുടെ എണ്ണം ഇരട്ടിയാക്കുക എന്ന ലക്ഷ്യം ഇന്ത്യ നേടിയത്.
(കടുവ സംരക്ഷണത്തിനുള്ള ഇന്ത്യയുടെ തന്ത്രം പ്രാദേശിക സമൂഹങ്ങളെ ഉൾപ്പെടുത്തുന്നതിന് ഏറ്റവും പ്രാധാന്യം നൽകുന്നു. നമ്മുടെ മഹത്തായ ഭൂമി പങ്കിടുന്ന എല്ലാ സസ്യജന്തുജാലങ്ങളുമായി പൊരുത്തപ്പെടുന്ന നൂറ്റാണ്ടുകളുടെ പഴക്കമുള്ള നമ്മുടെ ധര്മ്മചിന്തകളും നമുക്ക് പ്രചോദനമാണ്.
പ്രത്യേക സേവനങ്ങളും ഫീച്ചറുകളും
ഗോത്രവര്ഗ്ഗ യുവജന വിനിമയ പരിപാടി മാര്ച്ച് 22 മുതല് 28 വരെ തിരുവനന്തപുരത്ത്
പതിമൂന്നാമത് ഗോത്രവര്ഗ്ഗ യുവജന വിനിമയ പരിപാടി തിരുവനന്തപുരത്ത് മാര്ച്ച് 22 മുതല് 28 വരെ തിരുവനന്തപുരത്ത് നടക്കും. കേന്ദ്ര ആഭ്യന്തര മന്ത്രാലയത്തിന്റെയും യുവജനകാര്യ-കായിക മന്ത്രാലയത്തിന്റെയും നേതൃത്വത്തില് നെഹ്റു യുവ കേന്ദ്രയാണ് പരിപാടി സംഘടിപ്പിക്കുന്നത്. ജാര്ഖണ്ഡ്, ഛത്തീസ്ഗഢ് സംസ്ഥാനങ്ങളിലെ അഞ്ചു ജില്ലകളില് കേന്ദ്ര സായുധ പോലീസ് സേനാ വിഭാഗങ്ങള് തിരഞ്ഞെടുത്ത ഇരുനൂറിലേറെ യുവജനങ്ങൾ പരിപാടിയിൽ പങ്കെടുക്കും. മാർച്ച് 22 ന് ഉച്ചക്ക് 12 മണിക്ക് കൈമനത്തുള്ള ബിഎസ്എൻഎൽ റീജിയണൽ ടെലികോം ട്രെയിനിങ് സെന്റർ ഓഡിറ്റോറിയത്തില് നടക്കുന്ന ചടങ്ങ് സംസ്ഥാന ഭക്ഷ്യ സിവില് സപ്ലൈസ് വകുപ്പു മന്ത്രി ശ്രീ ജി.ആര് അനില് ഉല്ഘാടനം ചെയ്യും. തിരുവനന്തപുരം മേയര് കുമാരി ആര്യാ രാജേന്ദ്രന് ചടങ്ങില് അദ്ധ്യക്ഷയാകും.
ഇന്ത്യയുടെ വിദൂര ആദിവാസി ഊരുകളില് താമസിക്കുന്ന ഗോത്രവര്ഗ യുവതീ യുവാക്കള്ക്ക് രാജ്യത്തിന്റെ ഇതര ഭാഗങ്ങള് സന്ദര്ശിക്കാനും സാംസ്കാരിക വൈവിദ്ധ്യം, ഭാഷ, ജനങ്ങളുടെ ജീവിതരീതികള്, വികസന പ്രവര്ത്തങ്ങള്, നാനാത്വത്തില് ഏകത്വം തുടങ്ങിയവ നേരില് കണ്ടു മനസ്സിലാക്കുന്നതിനും അവസരമൊരുക്കുകയാണ് പരിപാടിയുടെ ലക്ഷ്യം. രാജ്യത്തെ പതിനഞ്ചു തലസ്ഥാന നഗരങ്ങളിലാണ് ഈ വര്ഷം ഗോത്രവര്ഗ്ഗ യൂത്ത് എക്സ്ചേഞ്ച് പരിപാടികള് സംഘടിപ്പിക്കുന്നത്.
വിവിധ വിഷയങ്ങളെ ആസ്പദമാക്കിയുള്ള ചര്ച്ചകള്, ഭരണഘടനാ സ്ഥാപന മേധാവികളുമായി കൂടിക്കാഴ്ച്ച, സാംസ്ക്കാരിക വിനിമയ പരിപാടി, ദേശ സ്നേഹവും രാഷ്ട്ര നിര്മാണവും എന്ന വിഷയത്തില് പ്രസംഗ മത്സരം, ശുചീകരണം, വൃക്ഷതൈ നടല്, കായിക മത്സരങ്ങള് തുടങ്ങിയവ പരിപാടിയുടെ ഭാഗമായി നടക്കും. ടെക്നോപാര്ക്, കിന്ഫ്ര , മാജിക് പ്ലാനറ്റ്, കോവളം ബീച്ച്, വേളി ടൂറിസ്റ്റു വില്ലേജ്, പ്രിയദര്ശിനി മ്യൂസിയം തുടങ്ങിയവ ഇവര് സന്ദര്ശിക്കും. യൂത്ത് ക്ലബ് അംഗങ്ങള്, യൂത്ത് വോളണ്ടിയര്മാര് എന്നിവരുമായി സംവദിക്കുകയും ചെയ്യും.ഭഗത് സിംഗ്, സുഖ്ദേവ് , രാജ്ഗുരു എന്നിവരുടെ രക്തസാക്ഷിത്വ അനുസ്മരണ ദിനമായ മര്ച്ചന് 23 ന് രാവിലെ 10 മണിക്ക് ഇവരുടെ ഛായാചിത്രങ്ങള്ക്കു മുന്നില് പരിപാടിയില് പങ്കെടുക്കുന്ന യുവജനങ്ങള് പുഷ്പാര്ച്ചന നടത്തും.
മാർച്ച് 26 ന് വൈകിട്ട് 4.30 ന് സംസ്ഥാന ഗതാഗത മന്ത്രി ശ്രീ ആന്റണി രാജു പരിപാടിയില് മുഖ്യാതിഥിയായി പങ്കെടുക്കും.
മാര്ച്ച് 27-ന് രാവിലെ 9.30 ന് നടക്കുന്ന സമാപന ചടങ്ങ് കേന്ദ്ര വിദേശകാര്യ-പാര്ലമെന്ററികാര്യ സഹ മന്ത്രി ശ്രീ വി മുരളീധരന് ഉല്ഘാടനം ചെയ്യും. നെഹ്റു യുവ കേന്ദ്രയുടെ സംസ്ഥാനതല യൂത്ത് ക്ലബ് പുരസ്കാരവും റിപ്പബ്ലിക്ക് ദിനാഘോഷത്തിന്റെ ഭാഗമായി നടത്തിയ സംസ്ഥാനതല പ്രസംഗ മത്സരത്തിലെ വിജയികള്ക്കും ദേശീയ യൂത്ത് പാര്ലിമെന്റ് മത്സരത്തില് പങ്കെടുത്തവര്ക്കുമുള്ള സര്ട്ടിഫിക്കറ്റുകളും ചടങ്ങില് മന്ത്രി വിതരണം ചെയ്യും.
--NS--
(Visitor Counter : 31
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 73 കോടി ഡോസ് എന്ന നാഴികക്കല്ല് പിന്നിട്ടു
ന്യൂഡൽഹി, സെപ്റ്റംബർ 11,2021
രാജ്യത്തിതുവരെ നൽകിയ ആകെ വാക്സിൻ ഡോസുകളുടെ എണ്ണം ഇന്നലെ 73 കോടി എന്ന നാഴികക്കല്ല് പിന്നിട്ടു. കഴിഞ്ഞ 24 മണിക്കൂറിൽ 65,27,175 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 73 കോടി  പിന്നിട്ടു.74,70,363 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 32,198 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,23,74,497 ആയി. ദേശീയ രോഗമുക്തി നിരക്ക് 97.49%.
തുടർച്ചയായ 76 -ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 33,376 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,91,516 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.18 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,92,135 പരിശോധനകൾ നടത്തി. ആകെ53.86 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.26 ശതമാനമാണ്. കഴിഞ്ഞ 78 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 2.10 ശതമാനമാണ്. കഴിഞ്ഞ 12 ദിവസമായി ഇത് 3 ശതമാനത്തിൽ താഴെയും 96 ദിവസമായി 5 ശതമാനത്തിൽ താഴെയുമാണ്
SKY
(Visitor Counter : 139
ഗ്രാമീണ വികസന മന്ത്രാലയം
ഗ്രാമ വികസന പദ്ധതികള് മികച്ച രീതിയില് നടപ്പാക്കിയതിനുള്ള ദേശീയ പുരസ്കാരങ്ങള് ഇന്ന് സമ്മാനിക്കും
കേന്ദ്ര ഗ്രാമ വികസന മന്ത്രാലയത്തിന്റെ വിവിധ പദ്ധതികള് 2017-18 കാലയളവില് മികച്ച രീതിയില് നടപ്പാക്കിയ സംസ്ഥാനങ്ങള്ക്കും, ജില്ലകള്ക്കും, ബ്ലോക്കുകള്ക്കും, സ്ഥാപനങ്ങള്ക്കും, വ്യക്തികള്ക്കുമുള്ള ദേശീയ പുരസ്കാരങ്ങള് കേന്ദ്ര ഗ്രാമ വികസന മന്ത്രി ശ്രീ നരേന്ദ്ര സിങ്ങ് തോമാര് ഇന്ന്  സമ്മാനിക്കും. പദ്ധതി നടത്തിപ്പില് ആരോഗ്യകരമായ മത്സരം ഉണ്ടാക്കാനായാണ് കേന്ദ്ര ഗ്രാമ വികസന മന്ത്രാലയം വിവിധ വിഭാഗങ്ങളിലായി 228 പുരസ്കാരങ്ങള് ഏര്പ്പെടുത്തിയിരിക്കുന്നത്. മഹാത്മാ ഗാന്ധി ദേശീയ ഗ്രാമീണ തൊഴിലുറപ്പ് പദ്ധതി, പ്രധാന് മന്ത്രി ആവാസ് യോജന-ഗ്രാമീണ്, പ്രധാന് മന്ത്രി ഗ്രാം സഡക് യോജന, ദീന്ദയാല് അന്ത്യോദയ യോജന- ദേശീയ ഗ്രാമീണ ജീവന ദൗത്യം, ദീന്ദയാല് ഉപാധ്യായ് ഗ്രാമീണ് കൗശല്യ യോജന, ദേശീയ റൂറര്ബന് ദൗത്യം എന്നിവയാണ് കേന്ദ്ര ഗ്രാമ വികസന മന്ത്രാലയത്തിന്റെ സുപ്രധാന പദ്ധതികള്.
2017-18 കാലയളവില് പ്രധാന് മന്ത്രി ആവാസ് യോജന-ഗ്രാമീണ് പദ്ധതിയിലൂടെ നിര്മിച്ച 44.54 ലക്ഷം ഗ്രാമീണ ഭവനങ്ങളില്, ഏറ്റവും അധികം ഭവനങ്ങള് നിര്മിച്ച സംസ്ഥാനം ഉത്തര് പ്രദേശാണ്. പ്രധാന് മന്ത്രി ഗ്രാം സഡക് യോജനയിലൂടെ ഏറ്റവും കൂടുതല് ദൂരം റോഡുകള് നിര്മിച്ച സംസ്ഥാനമായ മധ്യ പ്രദേശ്, 2017-18 കാലയളവില് ഹരിത സാങ്കേതിക വിദ്യയിലൂടെ ഏറ്റവും കൂടുതല് ദൂരം റോഡുകള് നിര്മിച്ച സംസ്ഥാനം കൂടിയാണ്. മഹാത്മാ ഗാന്ധി ദേശീയ ഗ്രാമീണ തൊഴിലുറപ്പ് പദ്ധതി നടത്തിപ്പില് കണ്വെര്ജന്സ് ആന്ഡ് ലൈവ്ലിഹുഡ് ഓഗ്മെന്റേഷന് വിഭാഗത്തില് പശ്ചിമ ബംഗാളും, ആന്ധ്രാ പ്രദേശും മികച്ച പ്രകടനം കാഴ്ച വെച്ചപ്പോള്, ലക്ഷ്യമിട്ട ജോലികള് ഏറ്റവുമധികം പൂര്ത്തീകരിക്കാനായത് മിസോറാമിനാണ്.
(Visitor Counter : 358
പ്രധാനമന്ത്രിയുടെ ഓഫീസ്
നേപ്പാള് സന്ദര്ശനത്തിനായിപുറപ്പെടും മുമ്പുള്ള പ്രധാനമന്ത്രിയുടെ പ്രസ്താവന
നേപ്പാള് സന്ദര്ശനത്തിനായിപുറപ്പെടും മുമ്പ് പ്രധാനമന്ത്രി ശ്രീ നരേന്ദ്ര മോദി നടത്തിയ പ്രസ്താവനയുടെ പൂര്ണ്ണരൂപം:
'ആദരണീയനായ നേപ്പാള് പ്രധാനമന്ത്രി ശ്രീ. കെ.പി ശര്മ ഒലിയുടെ ക്ഷണം സ്വീകരിച്ച് മെയ് 11 മുതല് 12 വരെ  ഞാന് നേപ്പാള് സന്ദര്ശിക്കും.
പ്രധാനമന്ത്രിയെന്ന നിലയില് എന്റെ മൂന്നാമത്തെ നേപ്പാള് സന്ദര്ശനമാണിത്. നേപ്പാളുമായുള്ള നമ്മുടെ പഴക്കമേറിയ ഉറ്റ സൗഹൃദബന്ധങ്ങള്ക്ക് ഇന്ത്യയും, വ്യക്തിപരമായി ഞാനും നല്കുന്ന ഉയര്ന്ന പരിഗണനയാണ് ഇത് പ്രതിഫലിപ്പിക്കുന്നത്.
കഴിഞ്ഞ മാസം നേപ്പാള് പ്രധാനമന്ത്രി ശ്രീ. ഒലി നടത്തിയ ഇന്ത്യാ സന്ദര്ശനത്തിന്റെ തുടര്ച്ചയായാണ് എന്റെ സന്ദര്ശനം.
'എല്ലാവര്ക്കുമൊപ്പം, എല്ലാവര്ക്കും വികസനം' എന്ന ആപ്തവാക്യത്തിനനുസൃതമായി'അയല്ക്കാര് ആദ്യം' എന്ന എന്റെ ഗവണ്മെന്റിന്റെ നയം നടപ്പിലാക്കുന്നതിനുള്ള പ്രതിബദ്ധതയാണ് ഉന്നതതലത്തില് പതിവായി നടക്കുന്ന ഈ ആശയവിനിമയങ്ങള് പ്രതിഫലിപ്പിക്കുന്നത്.
കഴിഞ്ഞ കുറച്ചു വര്ഷങ്ങള്ക്കിടെ ഇരു രാഷ്ട്രങ്ങളും തമ്മില് പരസ്പരംബന്ധിപ്പിക്കല് വര്ദ്ധിപ്പിക്കാനും നിരവധി വികസന പദ്ധതികള് നടപ്പിലാക്കാനും കഴിഞ്ഞിട്ടുണ്ട്. രണ്ടു രാജ്യങ്ങളിലെയും ജനങ്ങള്ക്ക് പ്രയോജനപ്പെടുന്ന, പരിവര്ത്തനാത്മകമായ നിരവധി ഉദ്യമങ്ങള്ക്കും തുടക്കമിട്ടിട്ടുണ്ട്.
ന്യൂഡല്ഹിയില് ഇരു രാഷ്ട്രങ്ങള്ക്കും താല്പര്യമുള്ള വിവിധ വിഷയങ്ങളില് നടത്തിയ ചര്ച്ചകള് മുന്നോട്ടുകൊണ്ടുപോകുന്നതിനും, നമ്മുടെ സഹകരണം വിവിധ മേഖലകളിലേക്ക് വ്യാപിപ്പിക്കുന്നതിനും പ്രധാനമന്ത്രി ശ്രീ. ഒലിക്കും എനിക്കും അവസരം ലഭിക്കും.
കാഠ്മണ്ഡുവിനു പുറമേ, ജനക്പൂരും മുക്തിനാഥും സന്ദര്ശിക്കുന്നത് ഞാന് ഉറ്റുനോക്കുകയാണ്. ഈ രണ്ടു സ്ഥലങ്ങളും എല്ലാ വര്ഷവും വളരെയധികം തീര്ത്ഥാടകരെ ആകര്ഷിക്കുന്നവയാണ്. ഇന്ത്യയിലെയും നേപ്പാളിലെയും ജനങ്ങള് തമ്മിലുള്ള പുരാതനവും ശക്തവുമായ സാസ്കാരികവും മതപരവുമായ ബന്ധത്തിന്റെ ജീവിക്കുന്ന സാക്ഷ്യം കൂടിയാണ് ഈ സ്ഥലങ്ങള്.
ജനാധിപത്യത്തിന്റെ നേട്ടങ്ങള് ഏകീകരിച്ചും ദ്രുതഗതിയിലുള്ള വളര്ച്ചയും വികസനവും സ്വായത്തമാക്കിയും നേപ്പാള് പുതിയൊരു കാലഘട്ടത്തിലേക്ക് കടക്കുമ്പോള്, 'സമൃദ്ധ നേപ്പാള്, സുഖി നേപ്പാളി' എന്ന നേപ്പാളിന്റെ കാഴ്ചപ്പാട് നടപ്പിലാക്കാന് നേപ്പാള് ഗവണ്മെന്റിന്റെ ഉറച്ച പങ്കാളിയായി ഇന്ത്യ തുടരും.
നേപ്പാളിലെ രാഷ്ട്രീയ നേതാക്കളും സുഹൃത്തുക്കളുമായുള്ള കൂടിക്കാഴ്ചയെ ഞാന് ഉറ്റുനോക്കുന്നു. പരസ്പര പ്രയോജനം, സദ്കീര്ത്തി, ധാരണ എന്നിവയുടെ അടിസ്ഥാനത്തിലുള്ള, ജനങ്ങളുമായുള്ള ബന്ധത്തില് അധിഷ്ഠിതമായ, നേപ്പാളുമായുള്ള പങ്കാളിത്തം കൂടുതല് ദൃഢമാക്കാന് എന്റെ സന്ദര്ശനം സഹായിക്കുമെന്ന് എനിക്ക് ആത്മവിശ്വാസമുണ്ട്.'
AMMRD –365
(
പ്രധാനമന്ത്രിയുടെ ഓഫീസ്
പുരുഷ ഹോക്കി- 5 ഏഷ്യാ കപ്പ് നേടിയ ഇന്ത്യൻ പുരുഷ ഹോക്കി ടീമിനെ പ്രധാനമന്ത്രി അഭിനന്ദിച്ചു
പുരുഷ ഹോക്കി -5 ഏഷ്യാ കപ്പ് നേടിയ ഇന്ത്യൻ പുരുഷ ഹോക്കി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
“ഹോക്കി-5 ഏഷ്യാ കപ്പിലെ ചാമ്പ്യന്മാർ! !
മികച്ച വിജയം നേടിയ ഇന്ത്യൻ പുരുഷ ഹോക്കി ടീമിന് അഭിനന്ദനങ്ങൾ. ഇത് നമ്മുടെ കളിക്കാരുടെ അചഞ്ചലമായ അർപ്പണബോധത്തിന്റെ തെളിവാണ്, ഈ വിജയത്തോടെ, അടുത്ത വർഷം ഒമാനിൽ നടക്കുന്ന ഹോക്കി- 5 ലോകകപ്പിലും നാം സ്ഥാനം ഉറപ്പിച്ചു.
നമ്മുടെ കളിക്കാരുടെ ധീരതയും നിശ്ചയദാർഢ്യവും നമ്മുടെ രാജ്യത്തെ പ്രചോദിപ്പിക്കുന്നു.
Champions at the Hockey5s Asia Cup! !
— Narendra Modi  September 3, 2023
Congratulations to the Indian Men's Hockey Team on a phenomenal victory. It is a testament to the unwavering dedication of our players and with this win, we have also secured our spot at the Hockey5s World Cup in Oman next year.
The grit… pic.twitter.com/ayDKqdY2UM
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും യൂറോപ്യൻ കൗൺസിൽ പ്രസിഡന്റ് ചാൾസ് മിഷേലും തമ്മിൽ ടെലിഫോൺ സംഭാഷണം നടത്തി
പ്രധാനമന്ത്രി നരേന്ദ്ര മോദി ഇന്ന് യൂറോപ്യൻ കൗൺസിൽ പ്രസിഡന്റ് ചാൾസ് മിഷേലുമായി ടെലിഫോൺ സംഭാഷണം നടത്തി .
അഫ്ഗാനിസ്ഥാനിലെ സമീപകാല സംഭവവികാസങ്ങളും മേഖലയ്ക്കും ലോകത്തിനുമുള്ള പ്രത്യാഘാതങ്ങളെ ക്കുറിച്ചും നേതാക്കൾ ചർച്ച ചെയ്തു. കാബൂൾ അന്താരാഷ്ട്ര വിമാനത്താവളത്തിൽ നടന്ന ഭീകരാക്രമണത്തെ അവർ അസന്ദിഗ്ദ്ധമായി അപലപിച്ചു. സുസ്ഥിരവും സുരക്ഷിതവുമായ അഫ്ഗാനിസ്ഥാന്റെ പ്രാധാന്യം അവർ iഊന്നിപ്പറയുകയും ഈ പശ്ചാത്തലത്തിൽ ഇന്ത്യയ്ക്കും യൂറോപ്യൻ യൂണിയനും വഹിക്കാനാകുന്ന സാധ്യതകളെക്കുറിച്ച് ചർച്ചയും ചെയ്തു.
ഉഭയകക്ഷി, ആഗോള വിഷയങ്ങളിൽ, പ്രത്യേകിച്ച് അഫ്ഗാനിസ്ഥാനിലെ സാഹചര്യങ്ങളിൽ ബന്ധം നിലനിർത്താൻ ഇരു നേതാക്കളും സമ്മതിച്ചു.